**PRIE SAVIVALDYBĖS TARYBOS SPRENDIMO „DĖL PRIPAŽINTO**

**NETINKAMU (NEGALIMU) NAUDOTI VALSTYBEI NUOSAVYBĖS TEISE PRIKLAUSANČIO NEMATERIALIOJO, ILGALAIKIO IR TRUMPALAIKIO MATERIALIOJO TURTO NURAŠYMO IR LIKVIDAVIMO“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant nurašyti pripažintą netinkamu (negalimu) naudoti valstybei nuosavybės teise priklausantį Klaipėdos miesto savivaldybės administracijos patikėjimo teise valdomą, savivaldybės biudžetinių įstaigų (toliau – BĮ) Klaipėdos lopšelio – darželio „Berželis“, Klaipėdos „Saulutės“ mokyklos – darželio, Klaipėdos Martyno Mažvydo progimnazijos, Klaipėdos Marijos Montessori mokyklos – darželio, Klaipėdos „Gabijos“ progimnazijos, Klaipėdos Liudviko Stulpino progimnazijos, naudojamą nematerialųjį, ilgalaikį ir trumpalaikį materialųjį turtą – kompiuterius, kompiuterinę techniką, programinę įrangą.

**2. Projekto rengimo priežastys ir kuo remiantis parengtas sprendimo projektas.**

Lietuvos Respublikos švietimo mokslo ir sporto ministerija, vadovaujantis LR Vyriausybės 2008-10-08 nutarimu Nr.1036 „Dėl kompiuterių įrangos perdavimo savivaldybėms“, LR Vyriausybės 2006-08-25 nutarimu Nr. 830 „Dėl turto perdavimo“, LR 2004-04-15 Vyriausybės nutarimu Nr. 418 *„*Dėl kompiuterių programinės įrangos perdavimo“, LR 2005-09-15 Vyriausybės nutarimu Nr. 1014 „Dėl kompiuterių programinės įrangos perdavimo“, LR vyriausybės 2004-10-13 nutarimu Nr. 1283 „Dėl kompiuterių įrangos perdavimo“,2006-10-18 LR Vyriausybės nutarimu Nr. 1026 „Dėl kompiuterių programinės įrangos perdavimo“, perdavė Klaipėdos miesto savivaldybei valdyti ir naudoti patikėjimo teise nematerialųjį, ilgalaikį ir trumpalaikį materialųjį turtą – kompiuterius, kompiuterinę techniką ir programinę įrangą.

Klaipėdos miesto savivaldybės administracija gavo BĮ Klaipėdos lopšelio – darželio „Berželis“, BĮ Klaipėdos „Saulutės“ mokyklos – darželio, BĮ Klaipėdos Martyno Mažvydo progimnazijos, Klaipėdos Marijos Montessori mokyklos – darželio, BĮ Klaipėdos „Gabijos“ progimnazijos, Klaipėdos Liudviko Stulpino progimnazijos prašymus, nurašyti nematerialųjį, ilgalaikį ir trumpalaikį materialųjį turtą, kompiuterius ir kompiuterinę techniką. Įstaigoje sudarytos komisijos siūlo šį turtą nurašyti nes turtas moraliai pasenęs, neremontuojamas ir darbui netinkamas.

Klaipėdos miesto savivaldybės administracija raštu kreipėsi į Lietuvos Respublikos švietimo mokslo ir sporto ministeriją, Nacionalinę Švietimo agentūrą, dėl sutikimo nurašyti valstybės turtą, institucijų leidimai buvo gauti.

Savivaldybės tarybos sprendimas reikalingas, BĮ Klaipėdos lopšelio – darželio „Berželis“, BĮ Klaipėdos „Saulutės“ mokyklos–darželio, BĮ Klaipėdos Martyno Mažvydo progimnazijos, Klaipėdos Marijos Montessori mokyklos – darželio, BĮ Klaipėdos „Gabijos“ progimnazijos, Klaipėdos Liudviko Stulpino progimnazijos nematerialiajam, ilgalaikiam ir trumpalaikiam materialiajam turtui nurašyti.

**3. Kokių rezultatų laukiama.**

BĮ Klaipėdos lopšelio – darželio „Berželis“, BĮ Klaipėdos „Saulutės“ mokyklos – darželio, BĮ Klaipėdos Martyno Mažvydo progimnazijos, Klaipėdos Marijos Montessori mokyklos – darželio, BĮ Klaipėdos „Gabijos“ progimnazijos, Klaipėdos Liudviko Stulpino progimnazijos nematerialusis, ilgalaikis ir trumpalaikis materialusis turtas bus nurašytas kaip neveikiantis ir netinkamas naudoti.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – siūloma nurašyti BĮ Klaipėdos lopšelio – darželio „Berželis“, BĮ Klaipėdos „Saulutės“ mokyklos – darželio, „BĮ Klaipėdos Martyno Mažvydo progimnazijos, Klaipėdos Marijos Montessori, mokyklos – darželio, BĮ Klaipėdos „Gabijos“ progimnazijos, Klaipėdos Liudviko Stulpino progimnazijos nematerialųjį, ilgalaikį ir trumpalaikį materialųjį turtą, kaip netinkamą naudoti.

Teikiame svarstyti šį sprendimo projektą.

Turto skyriaus vedėjas Edvardas Simokaitis